Z A P I S N I K

sa 26. sjednice Općinskog vijeća Općine Čepin održane 12. listopada 2020. godine u sali Hrvatskog doma Općine Čepin, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 15 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Ksenija Rajtek

3. Boris Marks

4. Miroslav Jerković

5. Valentin Pavleković

6. Velimir Džambić

7. Zoran Horvat

8. Anamarija Paulić

9. Josip Đimber

10. Melani Starčević

11. Josip Skočibušić

12. Marko Brekalo

13. Marija Čačić

14. Mario Žanko (napustio sjednicu nakon 8. točke D.R.)

15. Zvonimir Bratić

SJEDNICI NISU NAZOČNI:

1. Tanja Paun
2. Ivana Šariri

Sjednici su također nazočni: pročelnici Mirjana Cvitkušić i Krešimir Crnković, v.d. pročelnice Marica Beraković, viši savjetnik Željko Mamić, direktor poduzeća Urednost d.o.o. i Komunalac Čepin d.o.o. Željko Barišić i zapovjednik JVP Čepin Tomislav Nađ.

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin jednoglasno je usvojilo predloženi dnevni red, kako sijedi:

D N E V N I R E D

1. Usvajanje zapisnika sa 25. sjednice Općinskog vijeća Općine Čepin
2. Podnošenje izvješća Mandatnog povjerenstva Općinskog vijeća Općine Čepin o prestanku mirovanja mandata vijećnice Općinskog vijeća Općine Čepin Ivane Šariri
3. Donošenje Polugodišnjeg izvještaja o izvršenju Proračuna Općine Čepin za 2020. godinu
4. Donošenje Odluke o izmjenama i dopunama Odluke o komunalnom doprinosu
5. Donošenje Odluke o raspisivanju javnog natječaja za zakup poljoprivrednog zemljišta u vlasništvu Općine Čepin
6. Donošenje Odluke o osnivanju i imenovanju Povjerenstva za provedbu javnog natječaja za zakup poljoprivrednog zemljišta u vlasništvu Općine Čepin
7. Donošenje Odluke o usvajanju Izvješća o provedbi plana upravljanja imovinom u vlasništvu Općine Čepin za 2019. godinu
8. Donošenje Odluke o financiranju nabave radnih bilježnica i likovnih mapa za osnovne škole za nastavnu godinu 2020./2021.
9. Donošenje Odluke o ustrojstvu i načinu obavljanja dimnjačarske službe
10. Donošenje Odluke o davanju suglasnosti trgovačkom društvu Urednost d.o.o. Čepin za zaduživanje ERSTE&STEIERMÄRKISCHE BANK d.d. i davanju suglasnosti općinskom načelniku Općine Čepin za sklapanje Ugovora o solidarnom jamstvu Općine Čepin
11. Donošenje Zaključka o davanju suglasnosti na Izvješće o radu Javne vatrogasne postrojbe Čepin za 2019. godinu
12. Razno

TOČKA 1. USVAJANJE ZAPISNIKA SA 25. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 24. sjednice Općinskog vijeća Općine Čepin.

Predsjednik otvara raspravu.

Vijećnik M. Brekalo postavio je pitanje zbog čega se u zapisnik ne pišu odgovori na postavljenja pitanja. Odgovor je dao predsjednik Vijeća.

Predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin je sa 10 glasova za, 3 glasa protiv i 2 suzdržana glasa usvojilo zapisnik sa svoje 25. sjednice.

TOČKA 2. PODNOŠENJE IZVJEŠĆA MANDATNOG POVJERENSTVA OPĆINSKOG VIJEĆA OPĆINE ČEPIN O PRESTANKU MIROVANJA MANDATA VIJEĆNICE OPĆINSKOG VIJEĆA OPĆINE ČEPIN IVANE ŠARIRI

Anamarija Paulić u ime Mandatnog povjerenstva upoznala je nazočne kako je vijećnica Ivana Šariri dostavila izjavu o prestanku mirovanja svog mandata u Općinskom vijeću Općine Čepin. Nastavak obavljanja dužnosti vijećnice započinje sa 08. listopadom 2020. godine.

TOČKA 3. DONOŠENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE ČEPIN ZA 2020. GODINU

S ovom točkom dnevnog reda nazočne je upoznala pročelnica M. Cvitkušić, a materijale za ovu točku vijećnici su primili zajedno s pozivom za ovu sjednicu.Predsjednik Vijeća otvara raspravu Vijećnik M. Brekalo postavio je pitanje koliki su stvarni prihodi, a koliki rashodi za prvih 9 mjeseci ove godine. Moli odgovor na slijedećoj sjednici.

Vijećnik Z. Bratić naglašava lošu realiziranost proračuna, od svega 24%.

U raspravi su sudjelovali: M. Brekalo, J. Skočibušić, Z. Bratić, M. Cvitkušić. Predsjednik Općinskog vijeća zaključuje raspravu i stavlja na glasovanje prijedlog Polugodišnjeg izvještaja o izvršenju Proračuna Općine Čepin za 2020. godinu.

Općinsko vijeće Općine Čepin sa 10 glasova za, 4 glasa protiv i 1 suzdržanim glasom donijelo je

POLUGODIŠNJI IZVJEŠTAJ O IZVRŠENJU PRORAČUNA

OPĆINE ČEPIN ZA 2020. GODINU

(Polugodišnji izvještaj sastavni j dio zapisnika)

TOČKA 4. DONOŠENJE ODLUKE O IZMJENAMA I DOPUNAMA ODLUKE O KOMUNALNOM DOPRINOSU

S ovom točkom dnevnog reda nazočne je upoznala v.d. pročelnice M. Beraković rekavši kako je sukladno zakonu potrebno odrediti jediničnu cijenu komunalnog doprinosa za sve vrste građevina.

Predsjednik Vijeća otvara raspravu.

Vijećnik Z. Bratić smatra nedopustivim ne odobravanje popusta za avansno plaćanje poduzetnicima.

Vijećnik M. Brekalo predlaže popust od 50% za avansno plaćanje komunalnog doprinosa za objekte koje se nalaze u zoni IV.

U raspravi su sudjelovali: J. Skočibušić, M. Starčević, Z. Bratić i M. Brekalo.

Predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o komunalnom doprinosu.

Općinsko vijeće Općine Čepin sa 10 glasova za i 5 glasova protiv donijelo je

ODLUKU

o izmjenama i dopunama odluke o komunalnom doprinosu

(Odluka je sastavni dio zapisnika)

TOČKA 5. DONOŠENJE ODLUKE O RASPISIVANJU JAVNOG NATJEČAJA ZA ZAKUP POLJOPRIVREDNOG ZEMLJIŠTA U VLASNIŠTVU OPĆINE ČEPIN

S ovom točkom dnevnog reda nazočne je upoznala v.d. pročelnice M. Beraković rekavši kako se radi o pašnjaku u katastarskoj općini Čepinski Martinci, ukupne površine 20,4535 ha, s početnom cijenom od 134,00 kn/ha.

Predsjednik Vijeća otvara raspravu.

Vijećnik M. Brekalo pitao je tko je bio dosadašnji zakupnik i po kojoj cijeni.

V.d. pročelnice odgovorila je kako će odgovor na pitanje dostaviti putem e-maila, ukoliko to uredba o zaštiti osobnih podataka dopušta, budući je dosadašnji ugovor o zakupu istekao.

U raspravi su sudjelovali: M. Brekalo, J. Skočibušić i M. Beraković.

Predsjednik Općinskog vijeća zaključuje raspravu i stavlja na glasovanje prijedlog Odluke o raspisivanju javnog natječaja za zakup poljoprivrednog zemljišta u vlasništvu Općine Čepin.

Općinsko vijeće Općine Čepin sa 14 glasova za i 1 suzdržanim glasom donijelo je

ODLUKU

o raspisivanju javnog natječaja za zakup poljoprivrednog zemljišta

u vlasništvu Općine Čepin

(Odluka je sastavni dio zapisnika)

TOČKA 6. DONOŠENJE ODLUKE O OSNIVANJU I IMENOVANJU POVJERENSTVA ZA PROVEDBU JAVNOG NATJEČAJA ZA ZAKUP POLJOPRIVREDNOG ZEMLJIŠTA U VLASNIŠTVU OPĆINE ČEPIN

Predsjednik Vijeća upoznao je nazočne s prijedlogom da se u Povjerenstvo imenuju slijedeći članovi: Marica Beraković, predsjednik, Dragana Arambašić, član i Krešimir Crnković, član.

Predsjednik Vijeća otvara raspravu.

Vijećnica M. Čačić predlaže da se u Povjerenstvo imenuje jedan član Općinskog vijeća iz oporbe.

U raspravi su sudjelovali: M. Čačić, K. Crnković, Z. Bratić, J. Skočibušić.

Predsjednik Općinskog vijeća zaključuje raspravu i stavlja na glasovanje prijedlog Odluke o osnivanju i imenovanju povjerenstva za provedbu javnog natječaja za zakup poljoprivrednog zemljišta u vlasništvu Općine Čepin.

Općinsko vijeće Općine Čepin je sa 12 glasova za i 3 glasa protiv donijelo

ODLUKU

o osnivanju i imenovanju povjerenstva za provedbu javnog natječaja za zakup

poljoprivrednog zemljišta u vlasništvu Općine Čepin

(Odluka je sastavni dio zapisnika)

TOČKA 7. DONOŠENJE ODLUKE O USVAJANJU IZVJEŠĆA O PROVEDBI PLANA UPRAVLJANJA IMOVINOM U VLASNIŠTVU OPĆINE ČEPIN ZA 2019. GODINU

S ovom točkom dnevnog reda nazočne je upoznala v.d. pročelnice M. Beraković.

Predsjednik Vijeća otvara raspravu.

Vijećnik M. Brekalo ističe kako je prošle godine tražio da mu se prostorija od 34 m2 u sklopu sveučilišta iznajmi za rad stranke, ali zamolba nije odobrena. Prostorija i dalje stoji prazna pa ga zanima zašto nije mogao iznajmiti navedenu prostoriju. Podnosi pred Vijećem zahtjev da se za stranku Domovinski pokret iznajmi prostorija od 34m2 na adresi K. Zvonimira 96, k.č. br. 2515 k. o Čepin.

Pročelnik K. Crnković ističe kako je za isto sukladno Odluci Vijeća potrebno raspisati javni natječaj te ga savjetuje da stranka podnese pismo namjere za zakup navedenog prostora.

Vijećnik Z. Bratić osvrnuo se na broj članova u komunalnim poduzećima Urednost d.o.o. i Komunalac Čepin d.o.o., u odnosu na druga poduzeća i broj zaposlenih.

Vijećnik M. Brekalo moli da mu se odgovori putem e-maila tko je vlasnik zgrade u kojoj se nalaze komunalna poduzeća Urednost d.o.o. i Komunalac Čepin d.o.o., koliko se plaća najam i da li je taj odnos zakonski, obzirom na vlasnika zgrade i predstavnike izvršne vlasti Općine Čepin.

Direktor Ž. Barišić moli da mu se uputi pismeni upit za isto.

U raspravi su sudjelovali: M. Brekalo, Z. Bratić, J. Skočibušić, M. Beraković.

Predsjednik Općinskog vijeća zaključuje raspravu i stavlja na glasovanje prijedlog Odluke o usvajanju izvješća o provedbi plana upravljanja imovinom u vlasništvu Općine Čepin za 2019. godinu.

Općinsko vijeće Općine Čepin je sa 9 glasova za, 3 glasa protiv i 3 suzdržana glasa donijelo

ODLUKU

o usvajanju izvješća o provedbi plana upravljanja imovinom u vlasništvu

Općine Čepin za 2019. godinu

(Odluka je sastavni dio zapisnika)

TOČKA 8. DONOŠENJE ODLUKE O FINANCIRANJU NABAVE RADNIH BILJEŽNICA I LIKOVNIH MAPA ZA OSNOVNE ŠKOLE ZA NASTAVNU GODINU 2020./2021.

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

U raspravi je sudjelovao Z. Bratić.

Predsjednik Općinskog vijeća zaključuje raspravu i stavlja na glasovanje prijedlog Odluke o financiranju nabave radnih bilježnica i likovnih mapa za osnovne škole za nastavnu godinu 2020./2021.

Općinsko vijeće Općine Čepin jednoglasno je donijelo

ODLUKU

Odluke o financiranju nabave radnih bilježnica i likovnih mapa za osnovne škole

za nastavnu godinu 2020./2021.

(Odluka je sastavni dio zapisnika)

Predsjednik Vijeća odredio je pauzu od 5 minuta.

TOČKA 9. DONOŠENJE ODLUKE O USTROJSTVU I NAČINU OBAVLJANJA DIMNJAČARSKE SLUŽBE

S ovom točkom nazočne je upoznao direktor Ž. Barišić.

Predsjednik Vijeća otvara raspravu.

Vijećnik Brekalo pitao je hoće li ova odluka promijeniti cijenu usluge mještanima.

Vijećnik Z. Bratić smatra spornim članak 22. Odluke.

Odgovor je dala M. Starčević.

U raspravi su sudjelovali: J. Skočibušić, K. Crnković, M. Brekalo, M. Starčević i Z. Bratić.

Predsjednik Općinskog vijeća zaključuje raspravu i stavlja na glasovanje prijedlog Odluke o ustrojstvu i načinu obavljanja dimnjačarske službe.

Općinsko vijeće Općine Čepin jednoglasno je donijelo

ODLUKU

o ustrojstvu i načinu obavljanja dimnjačarske službe

(Odluka je sastavni dio zapisnika)

TOČKA 10. DONOŠENJE ODLUKE O DAVANJU SUGLASNOSTI TRGOVAČKOM DRUŠTVU UREDNOST D.O.O. ČEPIN ZA ZADUŽIVANJE ERSTE&STEIERMÄRKISCHE BANK D.D. I DAVANJU SUGLASNOSTI OPĆINSKOM NAČELNIKU OPĆINE ČEPIN ZA SKLAPANJE UGOVORA O SOLIDARNOM JAMSTVU OPĆINE ČEPIN

S ovom točkom nazočne je upoznao direktor Ž. Barišić rekavši kako se rado i refinanciranju dva kredita u iznosu 500.000,00 i 1.000.000,00 kn, a koji su podignuti u svrhu podmirenja duga prema Vodovodu Osijek.

Predsjednik Vijeća otvara raspravu.

Vijećnik M. Brekalo pitao je čemu zaduživanje ako se poduzeće Urednost gasi odnosno objedinjuje s Vodovodom Osijek. Također je tražio informaciju kada se Urednost objedinjuje s Vodovodom Osijek i koji su uvjeti spajanja.

Odgovor je dao direktor Ž. Barišić.

U raspravi su sudjelovali M. Brekalo, Ž. Barišić i Z. Bratić.

Predsjednik Općinskog vijeća zaključuje raspravu i stavlja na glasovanje prijedlog Odluke o davanju suglasnosti trgovačkom društvu Urednost d.o.o. Čepin za zaduživanje Erste&Steiermärkische bank d.d. i davanju suglasnosti općinskom načelniku Općine Čepin za sklapanje ugovora o solidarnom jamstvu Općine Čepin.

Općinsko vijeće Općine Čepin je sa 9 glasova za, 3 glasa protiv i 2 suzdržana glasa donijelo

ODLUKU

davanju suglasnosti trgovačkom društvu Urednost d.o.o. Čepin za zaduživanje Erste&Steiermärkische bank d.d. i davanju suglasnosti općinskom načelniku Općine Čepin za sklapanje ugovora o solidarnom jamstvu Općine Čepin

(Odluka je sastavni dio zapisnika)

TOČKA 11. DONOŠENJE ZAKLJUČKA O DAVANJU SUGLASNOSTI NA IZVJEŠĆE O RADU JAVNE VATROGASNE POSTROJBE ČEPIN ZA 2019. GODINU

S ovom točkom dnevnog reda nazočne je upoznao zapovjednik JVP Čepin Tomislav Nađ, a Izvješće su vijećnici zaprimili zajedno s materijalima za ovu sjednicu.

Predsjednik Vijeća otvara raspravu.

U raspravi su sudjelovali M. Brekalo, T. Nađ, Z. Bratić i J. Skočibušić.

Predsjednik Općinskog vijeća zaključuje raspravu i stavlja na glasovanje prijedlog Zaključka o davanju suglasnosti na izvješće o radu Javne vatrogasne postrojbe Čepin za 2019. godinu.

Općinsko vijeće Općine Čepin je sa 11 glasova za i 3 suzdržana glasa donijelo

ZAKLJUČAK

o davanju suglasnosti na izvješće o radu Javne vatrogasne postrojbe Čepin

za 2019. godinu

(Zaključak je sastavni dio zapisnika)

TOČKA 12. RAZNO

Vijećnika M. Brekala zanima da li je točno da je Općina Čepin platila 70-80.000,00 kn na nepoznati račun i što se dogodilo s time.

Odgovor je dala pročelnica M. Cvitkušić.

Vijećnik Z. Bratić ističe kako će ispred kluba vijećnika HNS-a ostaviti pisani prijedlog za rebalans proračuna, a vezano uz pomoć umirovljenicima koji imaju mirovinu ispod prosječne u vidu plaćanja dobrovoljnog zdravstvenog osiguranja.

Vijećnik J. Skočibušić moli pisani odgovor na pitanja vezano uz Naselje prijateljstva (gdje je „zapelo“ s parcelacijom i podjelom placeva mladim obiteljima) i kada se planiraju asfaltirati sve neasfaltirane ulice na području općine Čepin.

Sjednica je zaključena u 21,30 sati.

ZAPISNIČAR:

Lidija Tolj

KLASA: 021-05/20-01/12

URBROJ: 2158/05-20-2

Čepin, 12. listopada 2020.

 PREDSJEDNIK

 OPĆINSKOG VIJEĆA

 Robert Periša, dipl. oec.